**projektas**

**reg. Nr. T-**

**2.1 darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės administracijos direktoriaus pavaduotojo paskyrimo**

2019 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 13 straipsnio 9 dalimi, 16 straipsnio 2 dalies 9 punktu, 20 straipsnio 2 dalies 4 punktu ir 4 dalimi, 29 straipsnio 3 dalimi, Lietuvos Respublikos valstybės tarnybos įstatymo 10 straipsnio 2 dalies 7 punktu, 14 straipsnio 1 dalimi, 28 straipsnio 1 dalimi, 29 straipsnio 1 ir 2 dalimis, 30 straipsnio 2 dalimi, Lietuvos Respublikos korupcijos prevencijos įstatymo 9 straipsniu, atsižvelgdama į Lietuvos Respublikos specialiųjų tyrimų tarnybos 2019 m. balandžio 17 d. raštą Nr. 4-01-3768 „Dėl informacijos apie Paulių Petkevičių pateikimo“, Pasvalio rajono savivaldybės administracijos direktoriaus 2019 m. balandžio 29 d. siūlymą Nr. ASI-00 „Dėl Pasvalio rajono savivaldybės administracijos direktoriaus pavaduotojo kandidatūros“, Pasvalio rajono savivaldybės mero 2019 m. balandžio 29 d. teikimą Nr. MV-00 „Dėl Pasvalio rajono savivaldybės administracijos direktoriaus pavaduotojo kandidatūros“ bei į Balsų skaičiavimo komisijos slapto balsavimo rezultatų protokolą, Pasvalio rajono savivaldybės taryba nusprendžia:

1. Patvirtinti slapto balsavimo rezultatus ir paskirti \_\_\_\_\_\_\_\_\_\_\_\_\_\_\_\_\_\_ į Pasvalio rajono savivaldybės administracijos direktoriaus pavaduotojo pareigas Pasvalio rajono savivaldybės tarybos įgaliojimų laikui politinio (asmeninio) pasitikėjimo pagrindu.

2. Nustatyti Pasvalio rajono savivaldybės administracijos direktoriaus pavaduotojui\_\_\_\_\_\_\_\_\_\_\_\_\_\_\_\_\_\_\_\_ darbo užmokestį, kurį sudaro:

2.1. pareiginė alga pagal koeficientą – 15,0 (baziniais dydžiais);

2.2. priedas už tarnybos Lietuvos valstybei stažą, apskaičiuotas ir mokamas Lietuvos Respublikos valstybės tarnybos įstatymo bei Tarnybos Lietuvos valstybei stažo skaičiavimo taisyklių, patvirtintų Lietuvos Respublikos Vyriausybės 2002 m. birželio 17 d. nutarimo Nr. 910 „Dėl tarnybos Lietuvos valstybei stažo skaičiavimo taisyklių patvirtinimo“ (Lietuvos Respublikos Vyriausybės 2018 m. lapkričio 28 d. nutarimo Nr. 1174 redakcija), nustatyta tvarka.

3. Šis sprendimas įsigalioja kitą darbo dieną po Pasvalio rajono savivaldybės tarybos nario įgaliojimų nutrūkimo Lietuvos Respublikos savivaldybių tarybų rinkimų įstatymo nustatyta tvarka.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

Jurgita Karčiauskienė

Suderinta DVS Nr. RTS-107

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės administracijos direktoriaus PAVADUOTOJO paskyrimo**

**2019-04-25**

Pasvalys

**1. Problemos esmė**

Lietuvos Respublikos vietos savivaldos įstatymo (toliau – Įstatymas) 16 straipsnio 2 dalies 9 punkte nustatyta savivaldybės tarybos išimtinė kompetencija – savivaldybės administracijos direktoriaus pavaduotojo skyrimas į pareigas.

Savivaldybės administracijos direktoriaus pavaduotojas į pareigas skiriamas savivaldybės administracijos direktoriaus siūlymu ir savivaldybės mero teikimu savivaldybės tarybos sprendimu savivaldybės tarybos įgaliojimų laikui politinio (asmeninio) pasitikėjimo pagrindu (Įstatymo 29 straipsnio 3 dalis). Savivaldybės administracijos direktoriaus pavaduotojas į pareigas skiriamas slaptu balsavimu (Įstatymo 13 straipsnio 9 dalis).

Savivaldybės administracijos direktoriaus pavaduotojo pareigybė yra valstybės tarnautojo pareigybė, kuri priskiriama įstaigos vadovų,skiriamų į pareigas politinio (asmeninio) pasitikėjimo pagrindu, grupei (Valstybės tarnybos įstatymo 10 straipsnio 2 dalies 7 punktas, 14 straipsnio 1 dalis). Valstybės tarnautojo darbo užmokestį sudaro: pareiginė alga; priemokos; priedas už tarnybos Lietuvos valstybei stažą; mokėjimas už darbą poilsio ir švenčių dienomis, nakties viršvalandinį darbą ir budėjimą (Valstybės tarnybos įstatymo 28 straipsnio 1 dalis).

Savivaldybės administracijos direktoriaus pavaduotojo pareiginė alga nustatoma pagal Valstybės tarnybos įstatymo 1 priede valstybės tarnautojo pareigybei nustatytą pareiginės algos koeficientą arba iš pareigybei nustatyto pareiginės algos koeficientų intervalo. Šiuo atveju pareiginė alga nustatoma iš pareigybei nustatyto pareiginės algos koeficientų intervalo (9,5–17,0). Pareiginę algą nustato valstybės tarnautoją į pareigas priimantis asmuo – Pasvalio rajono savivaldybės taryba (Valstybės tarnybos įstatymo 29 straipsnio 1 dalis). Pareiginės algos koeficiento vienetas yra Lietuvos Respublikos Seimo patvirtintas atitinkamų metų Lietuvos Respublikos valstybės politikų, teisėjų, valstybės pareigūnų, valstybės tarnautojų bei valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis (toliau – bazinis dydis). Pareiginė alga apskaičiuojama atitinkamą pareiginės algos koeficientą dauginant iš bazinio dydžio (Valstybės tarnybos įstatymo 29 straipsnio 2 dalis).

2019 metais taikomas bazinis dydis – 173 Eur (Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio, taikomo 2019 metais, įstatymas).

Priedą už tarnybos Lietuvos valstybei stažą sudaro vienas procentas pareiginės algos už kiekvienus tarnybos Lietuvos valstybei metus. Šio priedo suma negali viršyti 30 procentų pareiginės algos (Valstybės tarnybos įstatymo 30 straipsnio 2 dalis).

**2. Kokios siūlomos naujos teisinio reguliavimo nuostatos ir kokių rezultatų laukiama**

Priėmus sprendimą bus paskirtas į pareigas Pasvalio rajono savivaldybės administracijos direktoriaus pavaduotojas ir nustatytas jo darbo užmokestis.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Iš Pasvalio rajono savivaldybės biudžeto Pasvalio rajono savivaldybės administracijos direktoriaus pavaduotojui mokamas šiuo Pasvalio rajono savivaldybės tarybos sprendimu nustatytas darbo užmokestis.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*-*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti -**

**6. Sprendimo projekto iniciatoriai –** Pasvalio rajono savivaldybės meras.

**7. Sprendimo projekto rengimo metu gauti specialistų vertinimai ir išvados –** negauta.

Juridinio ir personalo skyriaus vedėja Jurgita Karčiauskienė